หุ้น21พ.ค.ร่วง19.28 จุด
ดัชนีหุ้นไทยดิ่งต่อเนื่องปิดลดลง 19.28 จุด ที่1,135.16 จุด ท่ามกลางมูลค่าซื้อขาย 25,474.16 ล้านบาท
21 พ.ค. 2555

ดัชนีหุ้นไทยดิ่งต่อเนื่องปิดลดลง 19.28 จุด ที่1,135.16 จุด ท่ามกลางมูลค่าซื้อขาย 25,474.16 ล้านบาท




ดัชนีตลาดหลักทรัพย์แห่งประเทศไทย ปิดตลาดวันที่ 21 พ.ค. ที่จุดต่ำสุดของวันที่ 1,135.16 จุด ลดลง 19.28 จุด หรือ 1.67% มูลค่าการซื้อขาย 25,474.16 ล้านบาท นำโดยกลุ่มพลังงานและธนาคาร
นายรักพงศ์ ไชยศุภรากุล ผู้จัดการส่วนวิจัยและเศรษฐกิจกลยุทธ์ ฝ่ายวิจัย บริษัทหลักทรัพย์ (บล.) เคจีไอ (ประเทศไทย) กล่าวว่า วันนี้ตลาดหุ้นไทยปรับตัวลดลงแรงกว่าตลาดในภูมิภาค โดยมีแรงขายกลุ่มพลังงานและธนาคารค่อนข้างมาก
"นักลงทุนต่างชาติยังอยู่ในช่วงการปรับพอร์ต ลดน้ำหนักการลงทุนหุ้นที่ปรับเพิ่มขึ้นมาอย่างแข็งแกร่งก่อนหน้านี้ โดยจะเห็นได้จากตลาดหุ้นไทย อินโดนีเซีย และฟิลิปปินส์ ลดลงมากกว่าตลาดหุ้นในเอเชีย ดดยอาศับปัจจัยเดิมๆ คือ ความกังวลต่อสถานการณ์การเมืองในกรีซ"นายรักพงศ์ 
อย่างไรก็ตาม นายรักพงศ์ คาดว่า หากดัชนีลงไปแตะที่ระดับ 1,120 จุด อาจจะสามารถฟื้นตัวได้ในระยะสั้น เนื่องจากในระดับดังกล่าวหุ้นไทยมีค่าพี/อี 13 เท่า ซึ่งเป็นระดับที่สามารถรองรับตลาดหุ้นไทยมาได้ในช่วงปี 2554 
มูลค่าซื้อขาย 5 อันดับหลักทรัพย์KBANK มูลค่า 1,722.16 ล้านบาท ปิด 148.00 บาท -3.50 บาท หรือ -2.31% BANPU มูลค่า 1,435.96 ล้านบาท ปิด 484.00 บาท -14.00 บาท หรือ -2.81% SCB มูลค่า 1,383.34 ล้านบาท ปิด 139.00 บาท -3.00 บาท หรือ -2.11% PTT มูลค่า 1,214.27 ล้านบาท ปิด 322.00 บาท -6.00 บาท หรือ -1.83% CPF มูลค่า 1,210.40 ล้านบาท ปิด 37.50 บาท -1.25 บาท หรือ -3.23%